**A Bánk bán esszenciája**

**„A becsűletes kínoztatik,**

**megostoroztatik, kipörkölik**

**szemeit, s midőn minden kitelhető**

**csapást kiáll, akkor törik kerékbe; ”**

**(Bánk, Negyedik szakasz)**

Ez egy erőteljes és drámai jelenet, amelyben a becsületes karaktert kínozzák és megalázzák. Ez a rész a történet feszültségét és tragikusságát hangsúlyozza és emellet rámutat a fő konfliktusra, bemutatja a becsület és az igazság hiányát.

Az a rész hogy „megostoroztatik, kipörkölik a szemeit” arra utal, hogy milyen erős és elszánt személyiség is ő, hiszen még egy ilyen kínszenvedés után is kitart és kiáll mindent, mi útjába kerül. Bemutatja a hatalommal való visszaélés csúnya játszmáját és egyben a becsületesség elleni alattomos támadásokat is. Ez a szakasz sokkal mélyebb érzelmeket kelt bennünk és elgondolkodtat minket a hatalommal való visszaélés és az emberi méltóság kérdéseiről. Az ilyen erős és drámai jelenetek segítenek a nézőknek és az olvasóknak mélyebben megérteni és adott esetben akár átérezni a történet lényegét és a karakterek gondolkodásmódját, világnézetét. Ez a szakasz különösen nagy hatást érhet el, ha valaki jól tudja értelmezni, hiszen bemutatja a becsületesség és a lelki megpróbáltatások közötti kontrasztot. Bár ebben a műben főleg lelki megpróbáltatásokról van szó. Ez a kis idézet magába foglalja, hogy mennyire el tudnak vakítani különböző lelki kínok okozásával, és mire már úgy látszik mintha mindennek vége szakadna, addigra igazán mindegy, mert a hatalmas, kit elvakított, elérte a célját. Rámutat, hogy a becsületes ember az, akit mindig kihasználnak és végül megtörik és ezzel együtt minden reményét elveszíti.

Ez a részlet szerintünk manapság is elég jól párhuzamba hozható a társadalommal, hiszen számtalanszor hallunk olyat, hogy valaki mindig is igaz és becsületes volt, de a végén mégis ő húzza a rövidebbet. Tehát, a mai világban is sokan szenvednek az igazságtalanság és a becstelenség miatt (pl.: társadalmi kirekesztés, gazdasági egyenlőtlenség). Itt szerintünk fontos megjegyezni, hogy a művészetek, ezen belül a különféle drámák mindig is tükrözték a társadalmi problémákat és az emberi természetet.

Ezek az erkölcsi, politikai problémák pedig gyakran a mai világra is jellemzőek, és ebből is látszik, hogy az akkori és a mostani emberek is küzdöttek hasonló gondokkal, csak nyílván más kontextusban. Az ilyen erőteljes és megindító jelenetek segíthetnek nekünk jobban megérteni a múlt eseményeit és az emberi viselkedés sokféleségét is, és ezek által könnyebb ezekre reflektálni is.

**„Mint vándor a hófúásokban, úgy**

**lelkem ingadoz határtalan**

**kétségek között, s eszem egy nagy óceánban**

**lebeg, veszejtve minden csillagot.”**

**(Bánk, Harmadik szakasz)**

Ez az idézet Bánk bán belső vívódásait és lelkiállapotát fejezi ki. Azáltal, hogy erős metaforákat, szimbólumokat használ, lehetővé teszi az emberek számára, hogy mélyebben megértsék a karakter lelkiállapotát és az átélt szenvedéseket.

A „*Mínt vándor a hófúvásokban*” egy metaforikus kép, mely a lelki zűrzavarra és az elveszettségre utal. A hófúvásban való vándorlás veszélyes és mindig bizonytalanságra mutat, olyasmi mint egy útvesztő, melyben az ember elveszettnek és tehetetlennek érzi magát. Az „*úgy lelkem ingadozik határtalan kétség között*” része kifejezi Bánk lelkében zajló belső háborúkat és a zavarodottságot. Az ingadozás szó igen árulkodó, ez Bánk erkölcsi és érzelmmi állapotára utal, mely elég instabil és bizonytalan. A határtalan kétség kifejezés pedig mély zavarról és határozatlanságról árulkodik, és arról is, hogy nem találja a helyes utat vagy döntést. Az „*eszem nagy óceánban lebeg, veszejtve minden csillagot*.” szakasz ismét egy erős és mély metafora, mely a hova tartozásának és az élet értelmének elvesztésére utal. Az óceán-kép Bánk életében a végeláthatatlan és megmagyarázhatatlan (óceán nagyságú) kihívásokat és veszélyeket jelképezi, melyekkel szembe kell, hogy nézzen. A csillagok veszejtése jelentheti azt, hogy elvesztette a biztos pontokat az életében, amelyek alapján haladt előre az életben. Azokat a vezérfényeket, amik most megmutathatnák neki, hogy milyen irányba induljon tovább.

Ez a részlet egy emberi tapasztalatról és érzelmi állapotról beszél, mely időtől és helytől független. A lelki zűrzavar, az elveszettség, a bizonytalanság érzése olyan dolgok, amelyek egy ember életében bármikor felmerülhetnek, attól függetlenül, hogy milyen korban és környezetben vannak. A mai világban is sokan küzdenek azzal, hogy megtalálják a helyüket/céljaikat a világban, mely gyakran zűrzavaros és kétséges. Ezért az idézet üzenete és érzelmi mélysége továbbra is esszenciális lehet a mai világban.